Абдулло Раҳмонзода

Абдулло Раҳмонзода (Раҳмонзода Абдулло Қурбоналӣ; 21 феврали 1983, ноҳияи Фархор, вилояти Кӯлоб, ҶШС Тоҷикистон) — омӯзгор, ҳуқуқшинос ва давлатмарди тоҷик, номзади илмҳои ҳуқуқшиносӣ (2023) аст.

 Зиндагинома 
Абдулло Раҳмонзода 21 феврали соли 1983 дар ноҳияи Фархор дар хонаводаи кишоварз ба дунё омадааст. Соли 2005 донишкадаи ҳуқуқи Донишгоҳи давлатии миллии Тоҷикистонро бо тахассуси ҳуқуқдон-омӯзгор хатм кардааст.

 Корнома 
Солҳои 2005—2009 ёвар, устоди калони кафедраҳои «Ҳуқуқи конститутсионӣ ва ҳуқуқи байналхалқӣ», «Ҳуқуқи иқтисодӣ»-и Донишкадаи иқтисодии Тоҷикистон, солҳои 2005—2009 аспиранти шуъбаи ғоибонаи Институти «Давлат ва ҳуқуқ» дар Академияи илмҳои Тоҷикистон, солҳои 2009—2012 коршиноси пешбари шуъбаи қонунгузории кор, ҳифзи иҷтимоӣ, илм, маориф ва фарҳанги Маркази миллии қонунгузории назди Президенти Ҷумҳурии Тоҷикистон, соли 2012 муовини сардори шуъбаи қонунгузорӣ дар муносибатҳои гражданӣ, оилавӣ ва соҳибкории Маркази миллии қонунгузорӣ, солҳои 2013—2017 ҳуқуқдони Дастгоҳи Кумитаи иҷроияи марказии Ҳизби Халқии Демократии Тоҷикистон, ҳамзамон раиси созмони ҷамъиятии «Созандагони Ватан», солҳои 2017—2020 раиси Кумитаи иҷроияи Ҳизби Халқии Демократии Тоҷикистон дар вилояти Хатлон, солҳои 2020—2024 раиси Кумитаи кор бо ҷавонон ва варзиши назди Ҳукумати Ҷумҳурии Тоҷикистон ва дар солҳои 2024—2026 ёвари Президенти Ҷумҳурии Тоҷикистон дар умури рушди иҷтимоӣ ва робита бо ҷомеа буд.

7 январи 2026 муовини идеологии раиси вилояти Хатлон таъйин шуд.

 Ҷоизаҳо 
 Аълочии фарҳанги Тоҷикистон;
 Аълочии маориф ва илми Тоҷикистон;
 Медали «Хидмати шоиста».

 Эзоҳ 

Гурӯҳ:Вазирони Тоҷикистон